Document ID: 31995R1598

Komisijas Regula (EK) Nr. 1598/95
(1995. gada 30. jūnijs),
ar ko paredz sīki izstrādātus noteikumus par papildu ievedmuitas piemērošanu piena un piena produktu nozarē
EIROPAS KOPIENU KOMISIJA,
ņemot vērā Eiropas Kopienas dibināšanas Līgumu,
ņemot vērā Padomes 1968. gada 27. jūnija Regulu (EEK) Nr. 804/68 [1] par piena un piena produktu tirgus kopīgo organizāciju, kurā jaunākie grozījumi izdarīti ar Regulu (EK) Nr. 1538/95 [2], un jo īpaši tās 15. panta 4. punktu,
tā kā no 1995. gada 1. jūlija Padomes Regula (EEK) Nr. 804/68 pakļauj viena vai vairāku produktu (uz kuriem attiecas minētā regula) importu papildu ievedmuitai, ja zināmi nosacījumi izriet no Lauksaimniecības nolīguma, kas noslēgts saistībā ar daudzpusējo tirdzniecības sarunu Urugvajas kārtu, izņemot gadījumus, ja ir maz ticams, ka imports radīs traucējumus Kopienas tirgū, vai arī ja rezultāti varētu būt neproporcionāli paredzētajam mērķim, tā kā šāda papildu ievedmuita var jo īpaši būt uzlikta, ja importa cenas ir zemākas par sākuma cenām;
tā kā tādēļ būtu jāpieņem sīki izstrādāti noteikumi šīs sistēmas piemērošanai pienam un piena produktu sektoram un būtu jāpaziņo sprūda cenas;
tā kā importa cenas, kuras jāņem vērā, iekasējot papildu ievedmuitu, būtu jākontrolē, pamatojoties uz attiecīgā produkta tipiskākajām cenām pasaules tirgū vai šī produkta cenām Kopienas importa tirgū, un tā kā būtu jānosaka, ka dažādos tirdzniecības posmos dalībvalstis regulāri nosūta cenas, lai dotu iespēju Komisijai fiksēt tipiskās cenas un tām atbilstošo papildu ievedmuitu;
tā kā importētājam ir iespēja izvēlēties papildu ievedmuitu, kura aprēķinu bāze nav raksturīgā cena, tā kā šādā gadījumā tomēr būtu jāpieņem noteikumi par drošības naudas iemaksu, kas vienāda ar papildu ievedmuitu, kura viņam būtu bijis jāmaksā, ja aprēķins būtu balstīts uz tipiskajām cenām, tā kā no drošības naudas iemaksas vajadzētu atbrīvot, ja norādītajā laikā būtu sniegti pierādījumi, ka attiecīgo preču nosūtīšanas kārtība atbilst nosacījumiem, tā kā saistībā ar sekojošām pārbaudēm būtu jānorāda, ka maksājamie nodokļi var tikt atlīdzināti saskaņā ar Padomes 1992. gada 12. oktobra Regulu (EEK) Nr. 2913/92 [3], kas nosaka Kopienas muitas kodeksu, un tā kā ir taisnīgi noteikt, ka no visu pārbaužu sakarībā maksājamiem nodokļiem aprēķina procentus;
tā kā, regulāri pārbaudot datus, uz kuriem ir balstīta pienam un piena produktu importa cenu kontrole, atklājas, ka dažu produktu imports būtu jāapliek ar papildu ievedmuitu, ievērojot cenu izmaiņas atkarībā no izcelsmes, un tā kā cenām tādēļ būtu jābūt paziņotām;
tā kā šajā regulā paredzētie pasākumi ir saskaņā ar Piena un piena produktu pārvaldības komitejas atzinumu,
IR PIEŅĒMUSI ŠO REGULU.
1. pants
1. Papildu ievedmuita, uz ko attiecas Regulas (EEK) Nr. 804/68 15. panta 1. punkts, šeit un turpmāk saukti "papildu ievedmuita", attiecas uz produktiem, kas uzskaitīti pievienotajā pielikumā.
2. Sākuma cenas, uz ko attiecas Regulas (EEK) Nr. 804/68 15. panta 2. punkts, ir tās, kas minētas pievienotajā pielikumā.
3. Šajā regulā tipiskā cena nozīmē cenu, kas noteikta saskaņā ar 2. pantu.
2. pants
1. Tipiskās cenas, kas minētas Regulas (EEK) Nr. 804/68 15.panta 3. punktā, nosaka, īpaši ņemot vērā:
- cenas, kuras pastāv trešo valstu tirgos,
- piedāvājuma cenas uz Kopienas robežas,
- cenas, kuras tiek noteiktas ievestiem produktiem Kopienā dažādos tirdzniecības posmos.
2. Tipiskās cenas nosaka Komisija. Tās ir spēkā, līdz tiek grozītas.
3. Papildu ievedmuitu, ko piemēro saskaņā ar 4. panta 3. punktu, nosaka vienlaikus ar tipiskajām cenām.
3. pants
Tur, kur starpība starp sprūda cenu un importa cenu, kas jāņem vērā, nosakot papildu ievedmuitu saskaņā ar 4. panta 1. vai 3. punktu, šeit un turpmāk sauktu par "importa cenu",
a) nepārsniedz 10 % no sprūda cenas, papildu ievedmuita ir nulle;
b) ir vairāk nekā 10 %, bet nepārsniedz 40 % no sprūda cenas, papildu nodoklis ir 30 % no summas, kas pārsniedz 10 %;
c) ir vairāk nekā 40 %, bet nepārsniedz 60 % no sprūda cenas, papildu ievedmuita ir 50 % no summas, kas pārsniedz 40 %, plus papildu ievedmuita, uz ko attiecas b) apakšpunkts;
d) ir vairāk nekā 60 %, bet nepārsniedz 75 % no sprūda sākuma cenas, papildu ievedmuita ir 70 % no summas, kas pārsniedz 60 %, plus papildu ievedmuita, uz ko attiecas b) un c) apakšpunkti;
e) ir vairāk nekā 75 % no sprūda cenas, papildu ievedmuita ir 90 % no summas, kas pārsniedz 75 %, plus papildu ievedmuita, uz ko attiecas b), c) un d)apakšpunkti,
saskaņā ar sarakstu pievienotajā pielikumā.
4. pants
1. Pēc pieprasījuma importētājs papildu ievedmuitas noteikšanai var piemērot attiecīgo nosūtīto preču CIF importa cenu (vērtība, apdrošināšana, pārvadāšanas maksa), ja tā ir ir lielāka nekā piemērojamā tipiskā cena, kas minēta 2. panta 2. punktā.
Lai noteiktu papildu ievedmuitu, attiecīgo nosūtāmo preču CIF importa cenas piemērošana ir atkarīga no tā, vai ieinteresētā puse importējošās dalībvalsts kompetentajām iestādēm iesniegusi vismaz šādus dokumentārs pierādījumus:
- pirkuma līgumu vai citu līdzvērtīgu pierādījumu,
- apdrošināšanas līgumu,
- pavadzīmi,
- transporta līgumu (ja piemērojams),
- izcelsmes sertifikātu,
- pārsūtīšanas gadījumā - kravas zīmi.
2. Gadījumā, uz kuru attiecas 1. punkts, ievedējam ir jānodrošina drošības nauda, kas līdzvērtīga papildu nodokļu summai, kura viņam būtu jāmaksā, ja tā būtu izskaitļota, pamatojoties uz tipisko cenu, kas piemērojama attiecīgajam produktam.
Pēc attiecīgo produktu pārdošanas ievedējam ir viens mēnesis laika, lai četru mēnešu laikā kopš brīvās apgrozības deklarācijas pieņemšanas datuma pierādītu, ka preču nosūtīšana ir noritējusi saskaņā ar nosacījumiem, kas apliecina 1. punktā minēto cenu realitāti. Ja neizdodas ievērot vienu vai otru no minētajiem laika ierobežojumiem, tiek zaudēta paredzētā drošības nauda. Tomēr pēc ievedēja lūguma četru mēnešu laika posmu kompetentā iestāde var pagarināt vēl par trim mēnešiem, ar noteikumu, ka tiek iesniegts pienācīgs attaisnojums.
Drošības naudu atmaksā, ar noteikumu, ka muitas iestādēm tiek sniegti apmierinoši pierādījumi, ka ir ievēroti nodošanas nosacījumi. Ja tā nenotiek, drošības nauda tiek zaudēta, jo tā tiek iekasēta kā papildu ievedmuita. Ja kompetentās iestādes pārbaudot atklāj, ka šī panta nosacījumi nav izpildīti, tās panāk to ievedmuitas atlīdzināšanu, kas jāmaksā saskaņā ar Regulas (EEK) Nr. 2913/92 220. pantu. Nosakot atlīdzināmo ievedmuitas summu vai pāri palikušo atlīdzinājumu, tiek ņemti vērā procenti, kas pastāv no datuma, kad preces iegājušas brīvā apgrozībā, līdz atlīdzināšanas datumam. Uzliktā procentu likme būs tā, kas ir spēkā saskaņā ar valsts likumu par atlīdzināšanas operācijām.
3. Ja prasības, kas minēta 1. punktā, nav, tad attiecīgo nosūtāmo preču CIF importa cena, kas jāņem vērā, lai uzliktu papildu nodokli, ir tipiskā cena, kas minēta 2. panta 2. punktā. Šajā gadījumā papildu ievedmuita tiek aprēķināta, pamatojoties uz sarakstu pievienotajā pielikumā.
5. pants
Šī regula stājas spēkā tās publicēšanas dienā Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1995. gada 30. jūnijā

Labels: 2
3
17
15